OpenLLM-France/wikimedia huggingface dataset:
# Raphaël Glucksmann

Raphaël Glucksmann, ganet d'ar 15 a viz Here 1979 e Boulogne-Billancourt (Hauts-de-Seine), zo un esaeer ha politikour gall.
Diellfilmaozer e oa bet er bloavezhioù 2000 ; goude eo bet kuzulier arbennik Mikhail Saakashvili, prezidant nevezfrankizour Jorjia, etre 2009 ha 2012. Goude-se eo bet esaeer, kroniker e France Inter ha rener ar gelaouenn Le Nouveau Magazine littéraire e 2017.
Tremenet eo en tu dehoù, en Alternative libérale, e 2007 gant ur sell atlantour, hag aet goustadik war-zu kleiz ar c'hreiz gant selloù ekonomikel frankizour ha sokial-demokratel. Er bloavezh 2018 e oa bet unan eus krouerien al luskad politikel Place publique (PP).
E penn ul listenn hag a vod Place publique, ar Strollad sokialour ha Nouvelle Donne e oa bet dilennet da gannad e dilennadegoù Europa e 2019. E-pad e respetad europat, gant ur sell kevreadelour europat, eo savet a-enep gouennlazh sevenadurel an Ouighoured, difennet en deus Pakt Glas Europa, harpet en deus donedigezh Ukraina en Unaniezh Europa ha goulennet en deus kemmoù da Reolenn Dulenn III. E-kerzh e respet e oa o labourat e bodad an aferioù estren ha bodad ar c'henwerzh etrebroadel. Bet eo ivez besprezidant an is-bodad evit Gwirioù mab-den.
E penn al listenn PS-Place publique eo bet c'hoazh en Dilennadegoù evit parlamant Europa e 2024, ha tizhet en doa 13,8 % eus ar votoù.
# René Pleven

    Evit sterioù all ar ger Pleven, gwelit ar pennad Pleven (disheñvelout)
René Pleven, ganet d'ar 15 a viz Ebrel 1901 e Roazhon ha marvet d'an 13 a viz Genver 1993 e Pariz, a oa ur politikour breizhat ha gall.

## Buhez

Bet eo gant Charles de Gaulle e Londrez e miz Mezheven 1940 hag e 1958 en doa votet ar galloudoù leun dezhañ.
Kannad Aodoù-an-Arvor, e pastell-vro Dinan, eo bet etre 1945 ha 1969. Da gentañ en UDSR (a oa strollad François Mitterrand ivez) a voe ar prezidant anezhi eus 1946 da 1953, ha goude dindan livioù strolladoù eus ar c'hreiz.
E penn Kuzul ar Vinistred e oa e miz Gouere 1950, gant harp strolladoù an Trede Tu. Kinnig a reas raktres Kumuniezh Europa an Difenn dirak ar gannaded.
E 1951 e voe unan eus kensaverien ar CELIB a voe e brezidant betek 1972.
Harpañ a reas Georges Pompidou e 1969 hag anvet e voe da Vinistr ar Justis etre 1969 ha 1973, dindan Jacques Chaban-Delmas ha Pierre Messmer.
E 1973 e voe trec'het gant Charles Josselin, war-bouez 51 vouezh.
Kentañ prezidant Desavadur Publik rannvroel Breizh e voe e 1974.
Krouet eo bet ar Petit Bleu des Côtes-du-Nord gantañ, ha renet gantañ e-pad 30 vloaz.

## Gouarnamantoù Pleven

Div wech eo bet René Pleven e penn gouarnamant ar Pevare Republik C'hall.

### Kentañ gouarnamant (12 a viz Gouhere 1950 - 10 a viz Meurzh 1951)

* René Pleven - Prezidant ar C'huzul
* Robert Schuman - Ministr an Diavaez
* Guy Mollet - Ministr evit Kuzul Europa
* Jules Moch - Ministr an Difenn Broadel
* Henri Queuille - Ministr an Diabarzh
* Maurice Petsche -
* Edgar Faure
* Jean-Marie Louvel -
* Paul Bacon -
* René Mayer -
* Gaston Defferre - Ministr ar Verdeadurezh a Genwerzh, a vo maer Marseille
* Pierre-Olivier Lapie - Ministr an Deskadurezh Vroadel
* Louis Jacquinot -
* Pierre Pflimlin - Ministr al Labour-Douar
* François Mitterrand - Ministr Bro-C'hall Tramor
* Antoine Pinay -
* Pierre Schneiter -
* Eugène Claudius-Petit -
* Charles Brune - Ministr ar Post
* Albert Gazier -
* Jean Letourneau -
* Paul Giacobbi -

### Eil Gouarnamant (11 aviz Eost 1951 - 20 a viz Genver 1952)

* René Pleven -
* Georges Bidault -
* René Mayer -
* Robert Schuman -
* Charles Brune -
* Pierre Courant -
* Jean-Marie Louvel -
* Paul Bacon -
* Edgar Faure -
* André Morice - Ministr ar Verdeadurezh a Genwerzh, a vo maer Naoned
* André Marie -
* Emmanuel Temple -
* Paul Antier -
* Louis Jacquinot -
* Antoine Pinay -
* Paul Ribeyre -
* Eugène Claudius-Petit -
* Joseph Laniel -
* Robert Buron - Ministr ar C'helaouiñ, a vo maer Laval
* Pierre Pflimlin -
* Jean Letourneau -
* Maurice Petsche -
* Henri Queuille -

## A bep seurt

* Ur stad René Pleven zo en Apakpa, e Benin, en Afrika.
* Un ospital René Pleven zo e Dinan
* Ur Priz René Pleven a vez roet e Breizh abaoe 1995.
# Robert Buron

Robert Buron (Pariz, 27 C'hwevrer 1910 — idem, 28 Ebrel 1973) a oa ur politikour gall, ministr ar C'helaouiñ, a voe dilennad departamant ar Mayenne.
Prizoniad e voe en Aljeria e-pad poutch ar jeneraled e 1961 ; diazezer al luskad politikel Objectiv 72 e voe.

## Notennoù

* ↑ Robert, Albert, Gaston Buron
# Robert Schuman

Robert Schuman :
| Robert Schuman e 1949 ||
| Anv badez | Jean-Baptiste Nicolas Robert Schuman |
| Deiziad ganedigezh | 29 a viz Mezheven 1886 |
| Aet da anaon | 4 a viz Gwengolo 1963 (77 bloaz) Siegach, Moselle, Bro C'hall |
| Lec'h ganedigezh | Kêr-Luksembourg, Luksembourg |
| Bro | Luksembourg |
| Micherioù | Alvokad Politkour |
| Relijion | Katolik roman |
| Strolladoù politikel | ERD (1919-1924) URD (1924-1928) Indépendants (1928-1932) DP (1932-1940) MRP (1945-1958) RPCD (1958-1962) |
| kemmañ |
    Arabat droukveskañ gant Robert Schumann, sonaozour ha pianoour alaman
Jean-Baptiste Nicolas Robert Schuman, anavezet dre an anv, Robert Schuman, ganet e Kêr-Luksembourg d'an 29 a viz Mezheven 1886 gant ar vroadelezh alaman ha marvet d'ar 4 a viz Gwengolo 1963 e Siegach (Loren) gant ar vroadelezh c'hall, a zo ur politikour lakaet da vezañ unan eus "Tadoù Europa" a-gevret gant Jean Monnet.
Prezidant kuzul ar vinistred eo bet eus ar 24 a viz Du 1947 d'an 19 a viz Gouhere 1948.

## Liammoù diavaez

a vo kavet e Wikimedia Commons.
# Roger Salengro

Roger Salengro, ganet d'an 30 a viz Mae 1890 ha marvet d'an 18 a viz Du 1936, a oa ur politkiour sokialour gall. Kannad eus Norzh ar Frañs ha maer Lille, deuet e voe da vezañ maodiern ar surentez evit ar gouarnamant Blum e 1936. Emlazhañ a ra e miz Du ar bloavezh-se, goude bezañ bet louset gant ur c'hampagn tagañ o tiskleriañ e vefe bet dizertour e-pad ar C'hentañ Brezel-bed.

## An Afer Salengro

Adalek an hañv 1936, Roger Salengro a voe gouzañver d'ur c'hampagn feuls a-berzh ar c'heleier, enaouet gant kazetennoù an tu dehoù pellañ. Ar pal a voe d'en em veñjiñ diouzh e obererezhioù a-enep ar c'hevreadoù (lezenn war disolvañs ar c'hevreadoù, mennad evit broadelat ar c'hazetennoù eus an tu dehoù pellañ).
Krog eo an afer d'ar 14 a viz Gouhere 1936 gant kazetenn Charles Maurras, an Action française, hag a embann ur pennad hep sinadur o tiskleriañe oa ur vezh da welet Roger Salengro o vont war bez ar soudard dianav. Ar c'hampagn a zo adkemeret gant e benn enebour kuzul-kêr Lille e kambr an deputeed, Henri Becquart, adalek ar 14 a viz Gouhere 1936.
D'an 21 a viz Eost 1936, ar gazetenn broadelour Gringoire a embann ur pennad o zegas ar goulenn « Perak Roger Salengro, maodiern ar surentez, en d'eus dizertet d'ar 7 a viz Here 1915 ? » An tamalladur-se a oa bet graet dija, e 1923, gant ar Strollad Komunour Gall.
An Action française a adkemer an tamall en ur reiñ un nerzh brasoc'h dezhañ c'hoazh.
# Roll prezidanted ar Pempvet Republik C'hall

Setu amañ Prezidanted ar Pempvet Republik c'hall :
* Charles de Gaulle (1958-1965, 1965-1969, reiñ a ra e zilez)
* Georges Pompidou (1969-1974, mervel a ra a-raok fin e respet)
* Valéry Giscard d'Estaing (1974-1981)
* François Mitterrand (1981-1988, 1988-1995)
* Jacques Chirac (1995-2002, 2002-2007)
* Nicolas Sarkozy (2007- 2012)
* François Hollande (2012 - 2017)
* Emmanuel Macron (2017-)
Adalek 2002 e teu respet ar prezidant da badout 5 bloaz e-keit 7 bloaz betek-hen.
# Roselyne Bachelot

Roselyne Bachelot (ganet d'ar 24 a viz Kerzu 1946) zo ur bolitikerez c'hall, a orin breizhat a-berzh he mamm, bet ministr meur a wech.
# Simone Veil

Simone Veil, bet ganet Simone Jacob d'an 13 a viz Gouere 1927 e Nisa hag aet da Anaon d'an 30 a viz Even 2017 e Pariz, a oa un alvokadez hag ur bolitikerez c'hall.
Ganet e voe e Nisa, merc'h d'un tisavour yuzev. E miz Meurzh 1944 e voe harzet ha kaset gant he familh da gamp-bac'h Auschwitz. Chom bev a reas, tra ma varvas he mamm ha ma'z eas he zad diwar wel, ha dieubet e voe d'ar 15 a viz Ebrel 1945, asambles gant he c'hoar. Studioù gwir ha skiantoù politikel a reas, ha dimeziñ gant Antoine Veil. Bez' e voe kargadez uhel er velestradurezh betek bezañ galvet da vinistrez ar Yec'hed e miz Mae 1974. Gant ar garg-se e lakaas da dremen al « lezenn Veil », embannet d'ar 17 a viz Genver 1975, a aotreas an diforc'hidigezh hervez lezenn.
Etre 1979 ha 1982 e voe dilennet, a-unvouezh, da gentañ prezidant(ez) Parlamant Europa.
# Ségolène Royal

Marie-Ségolène Royal, a vez graet Segolène Royal anezhi, zo ur bolitikerez c'hall eus ar Strollad Sokialour Gall (PS), ganet d'an 22 a viz Gwengolo 1953. Bet eo kannadez, ha sekretourez-stad dindan ministr an deskadurezh da neuze, Claude Allègre. Anvet da brezidantez ar rannvro Poatev-Charant war-lerc'h bezañ distroadet Jean-Pierre Raffarin. E 2006 e oa bet dibabet gant izili he strollad evit mont war ar renk da vezañ Prezidantez ar Republik. E 2011 e klaskas c'hoazh bezañ war ar renk met c'hwitout a reas e-kerzh ar votadegoù kenttael. Pried dizimez François Hollande eo bet ha pevar bugel o deus bet asambles.

## Dilennadeg 2007
### A-raok an dilennadeg

* Sinet he deus un emglev gant Jean-Pierre Chevènement evit ma n'en em ginnigfe ket, ha prometet dezhañ
** e sikour da gaout un nebeud sezioù kannaded evit e strolladig,
** chom hep mont a-enep an energiezh nukleel (e-touez traoù all).
* Nac'h a ra paouez da zigeriñ kreizennoù nukleel nevez
* Prometet he deus sinañ karta ar yezhoù
* Kinnig a ra e vije ur banniel gall e pep ti. War-lerc'h skubet an dek kevezer all e voe dibabet an itron Royal hag an aotrou Sarkozy d'en em ginnig en eil tro.

### Dilennadeg

En eil tro e voe dilennet Nicolas Sarkozy.

## Strollad Sokialour

En diskar-amzer 2008 ez eas Ségolène Royal war ar renk evit bezañ dilennet da sekretourez vroadel ar Strollad Sokialour Gall. Daoust ma erruas da gentañ en dro gentañ e-touez izili ar PS, e voe trec'het en eil tro gant Martine Aubry.
# Valéry Giscard d'Estaing

Valéry René Marie Georges Giscard d'Estaing (ganet d'an 2 a viz C'hwevrer 1926 e Koblenz en Alamagn ha marvet d'an 2 a viz Kerzu 2020 en Authon e Bro-C'hall), a oa ur politikour gall, ha trede Prezidant ar Pempvet Republik C'hall, adalek ar 27 a viz Mae 1974 betek an 21 a viz Mae 1981. Aet eo da Anaon gant ar C'hovid-19, oadet e oa a 94 vloaz.
g • ka • kePrezidanted Frañs — Pempvet Republik (1958 –) :
* Charles de Gaulle (1959–1969) • Georges Pompidou (1969–1974) • Valéry Giscard d'Estaing (1974–1981) • François Mitterrand (1981–1995) • Jacques Chirac (1995–2007) • Nicolas Sarkozy (2007–2012) François Hollande (2012–2017) • Emmanuel Macron (2017-)
# Yves Cochet

Yves Cochet, politikour a orin Breizhad, a zo ganet d'ar 15 a viz C'hwevrer 1946 e Roazhon.
Dilennet eo kannad Glaz d'ar 16 a viz Even 2002, evit an XII$^{vet}$ marevezh-lezenniñ (2002-2007), e 11vet pastell-vro Pariz (lodenn eus ar 14vet arondisamant).

## Buhezskrid

Goude studioù war ar matematik, e teu da vezañ kelenner-enklasker e Skol-Uhel Broadel ar Skiantoù Pleustrek (INSA) e Roazhon e 1969. E miz Even 1971, e tifenn e zezenn war ar matematik. E pad ma oa studier e oa prezidant an Unef e Skol-Veur ar skiantoù Roazhon.
Er bloavezhioù 1970 e kemer perzh er stourmoù enep-nukleel e Breizh hag e teu da vezañ ezel eus an SEPNB hag eus Dour ha Stêrioù Breizh.
E 1973, e teu da vezañ ezel ivez eus Mignoned an Douar (Friends of the Earth), hag e krou strollad lec'hel Roazhon e 1977.
E 1984, ez eo e touesk krouerien strollad Ar Re C'hlas. Mouezh-aotret ar strollad ez eo etre 1984 ha 1986 hag endro etre miz Kerzu 1992 hag Even 1997.
E 2001, e kemer plas Dominique Voynet evel ministr an endro hag aozañ an tiriad, betek ma vije kollet an dilennadegoù gant Lionel Jospin, an 21 a viz Ebrel 2002.

## Kefridioù

* 20/03/1989 - 18/06/1995 : Ezel eus Kuzul-Kêr Roazhon
* 25/07/1989 - 31/12/1991 : Kannad european
* 01/06/1997 - 10/08/2001 : Kannad gall
* 10/07/2001 - 05/05/2002 : Ministr an endro hag aozañ an tiriad e gouarnamant Lionel Jospin
** (gwellet : Ministred gouarnamant Lionel Jospin)

## Levrlennadur

* La Terre en otage (gant Agnès Sinaï). 2003. Emb. Fayard. Paris. ISBN : 2213617015
* Pétrole apocalypse. 2005. Emb. Fayard. Paris. ISBN : 2213622043

## Liammoù diavaez

a vo kavet e Wikimedia Commons.
* Lec'hienn Yves Cochet
* Pennad war Oleocene
| Diaraoget gant Dominique Voynet | Ministr an endro er gouarnamant Gall | Heuilhet gant Roselyne Bachelot |
# Yves Péron

Yves Péron (Plounerin, 2 Eost 1914 - Bourdel, 6 Mezheven 1977) a oa ur rezistant hag ur politiker gall$^,$$^,$$^,$.

## Notennoù

* ↑ Histoire pénitentiaire et Justice militaire
* ↑ Assemblée nationale
* ↑ Pour une histoire scientifique et critique de l'Occupation
* ↑ Le Maitron
# Éric Besson

Éric Besson, ganet d'an 2 a viz Ebrel 1958 e Marrakech e Maroko, zo ur politikour ha den a aferioù gall, a orin gall ha libanat, bet ministr e-barzh gouarnamant François Fillon, karget d'ober war-dro an Identité nationale gall, hag an enbroañ.
Dimezet eo bet da Sylvie Brunel (1983), da Yasmine Tordjman (2010) ha da Jamila Azeroual (2015).
Eus 1993 da 2007 e oa ezel eus ar Strollad sokialour gall. Maer Donzère eo, en Drôme abaoe 1995. Kannad eo bet eus 1997 betek 2007, evel ezel eus ar PS, hep strollad abaoe.
E penn an embregerezh Éric Besson Consulting eo en doa krouet e 2013.

## Buhez prevez

Besson a oa bet dimezet gant Sylvie Brunel eus 1983 betek 2009, geograferezh ha skrivagnerez eo hi. Bremañ eo prezidantez Oberiant a-enep an Naonegezh. Tri bugel a zo bet gant ar c'hooublad. An hini koshañ, Alexandra (ganet e 1989), zo ur skrivagnerez.
Goude-se eo bet dimezet Besson gant Yasmine Tordjman e miz Gwengolo 2010, ur studierez war an arzoù eus Tunizia. Hi zo merc'h-bihan ar prezidant tuniziat Habib Bourguiba. E miz Kerzu 2012, ar c'houblad a embanne e oant o vont da zizimeziñ ar pezh a voe graet e 2015.
Goude-se eo dimezet ur wech c'hoazh gant Azeroual Jamila e miz Eost 2015.
# Abourzhaj (tagadenn)

Abourzhaj a vez graet eus un doare argadenn ha kadoniezh implijet war dachenn ar brezel war vor evit tagañ dre zirak pe a-gostez ul lestr enebour ha dilestrañ soudarded war vourzh al lestr-se. Pal un abourzhaj eo aloubiñ ha beuziñ ar vartoloded enebour war vourzh al lestr evit pakañ pe distrujañ anezhañ. An abourzhaj a veze sevenet gant martoloded da gentañ hag a veze graet dreist-holl gant emgannoù dorn-ha-dorn, al listi-brezel brasoc'h a oa pourvezet gant unvezioù standart gourdonet ha dafaret-mat hag evel-se e oa bet krouet korfadoù ar fuzuilherien-vor hag unvezioù an nerzhioù ispisial. O c'hefridioù a oa kement tagañ ha talañ ouzh an abourzhajoù gant listri all. Abourzhañ ha stourm a-dost a oa doareoù evit echuiñ un emgann war vor abaoe an henamzer, betek an Amzerioù modern pa oa deuet ar c'hanolierezh-mor ponner da vezañ abeg pennañ an trec'hioù pe ar c'holloù war vor.

## Notennoù ha daveennoù

* ↑ https://devri.bzh/dictionnaire/a/abourzhaj/
* ↑ Warming, Rolf (Genver 2019). "An Introduction to Hand-to-Hand Combat at Sea: General Characteristics and Shipborne Technologies from c. 1210 BCE to 1600 CE". On War on Board: Archaeological and Historical Perspectives on Early Modern Maritime Violence and Warfare (Ed. Johan Rönnby)
# Bucconidae

Bucconidae :
| Malacoptila panamensis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Bucconidae a zo ur c'herentiad e rummatadur an evned, termenet e 1821 gant an naturour stadunanat Thomas Horsfield (1773-1859).
Diouzh Doare 14.2 an IOC World Bird List ez a dek genad d'ober ar c'herentiad :

## Genadoù (renket diouzh an urzh filogenetek)

* Notharchus - Cabanis & Heine, 1863 (6 spesad),
* Bucco - Brisson, 1760 (4 spesad),
* Nystalus - Cabanis & Heine, 1863 (6 spesad),
* Hypnelus - Cabanis & Heine, 1863 (2 spesad),
* Malacoptila - G.R.Gray, 1841 (7 spesad),
* Micromonacha - P.L.Sclater, 1881 (1 spesad),
* Nonnula - P.L.Sclater, 1854 (6 spesad),
* Hapaloptila - P.L.Sclater, 1881 (1 spesad),
* Monasa - Vieillot, 1816 (4 spesad),
* Chelidoptera - Gould, 1837 (1 spesad).
O c'havout a reer holl en un takad bras, Mec'hiko, Kreiz ha Suamerika ennañ.

## Notennoù ha daveennoù

* ↑ (en) Bucconidae: Puffbirds Horsfield, 1821.
* ↑ (en) Roadennoù IOC World Bird List diwar-benn Piciformes/Bucconidae (lennet e-barzh d'ar 1añ a viz Meurzh 2025).
# Anhimidae

Anhimidae :
| Chauna torquata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Anhimidae a zo ur c'herentiad e rummatadur an evned, termenet e 1885 gant ar skiantour stadunanat (a orin norvegat) Leonhard Hess Stejneger (1851-1943).
Diouzh Doare 14.2 an IOC World Bird List ez a daou c'henad d'ober ar c'herentiad :

## Genadoù (renket diouzh an urzh filogenetek)

* Anhima - Brisson, 1760 (1 spesad),
* Chauna - Illiger, 1811 (2 spesad).

## Annezva

O c'havout a reer e Suamerika.

## Notennoù ha daveennoù

* ↑ (en) Anhimidae: Screamers Stejneger, 1885 (1831).
* ↑ (en) Roadennoù IOC World Bird List diwar-benn Anseriformes/Anhimidae (lennet e-barzh d'an 2 a viz C'hwevrer 2025).
# Santa Vittoria in Matenano

Santa Vittoria in Matenano a zo ur gumun ag Italia e proviñs Fermo.
# Fontana dei Quattro Fiumi

Ar Fontana dei Quattro Fiumi (Feunteun ar Peder Stêr) zo ur feunteun savet etre 1648 ha 1651 gant Gian Lorenzo Bernini, e kêr Roma, e kreiz ar piazza Navona, dirak iliz Sant'Agnese in Agone. Ar peder stêr skeudennaouet a zo arouez pep a gevandir : an Danav evit Europa, kizellet gant Antonio Raggi, ar Ganga evit Azia, gant Claude Poussin, an Nil evit Afrika, mouchet he dremm rak ne ouied ket pelec'h ec'h eiene, kizellet gant Giacomo Antonio Fancelli, hag ar Río de la Plata evit Amerika, gant Francesco Borromini. Ne oa ket bet dizoloet Okeania c'hoazh en amzer-se.
# Gacé

Gacé zo ur gumun e Normandi, e Bro-C'hall, e kanton Vimoutiers, en arondisamant Mortagne-au-Perche hag e departamant Orne.

## Douaroniezh

* War lez ar stêr Touques emañ Gacé.

## Istor
### Dispac'h gall

* Krouet e voe ar gumun e 1790 diwar ar barrez katolik. Lakaet e voe da benn Kanton Gacé, e Distrig L'Aigle hag e departamant Orne. Lakaet e voe en Arondisamant Argentan pa voe krouet e 1800.

### XIX$^{vet}$ kantved

* E 1822 e voe staget kumun La Chapelle-Mongenouil ouzh kumun Gacé.

### XX$^{vet}$ kantved
#### Brezel-bed kentañ

* Mervel a reas 60 gwaz eus ar gumun abalamour d'ar brezel hervez monumant ar re varv, da lavaret eo 3,44% eus he foblañs e 1911.

#### Brezel diabarzh Rusia

* Lazhet e voe ur soudard bet ganet er gumun d’an 29 a viz Gwengolo 1918 en Arc'hangelsk (Rusia).

#### Eil brezel-bed

* Bombezet e voe Gacé gant an Alamaned e miz Even 1940.
* Soudarded breizveuriat o treuziñ bourkGacé.
* Dieubet e voe ar gumun d'an 21 a viz Eost 1944 gant tirlu Breizh-Veur hag SUA.
* Mervel a reas 32 zen eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur soudard eus ar gumun d’ar 26 a viz Eost 1956 abalamour d’e gloaziadennoù en Ospital Maillot en Aljer.

## Monumantoù ha traoù heverk

* Ar c'hastell ruz.
* Monumant ar re varv, luc'hskeudenn ha kartenn-bost$^,$.
* Plakennoù ar re varv (Brezelioù an XX$^{vet}$ kantved) en iliz katolik, luc'hskeudennoù$^,$ ha gwerennoù-livet (1914-1918).

## Notennoù ha daveoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Feings (Orne)

Mortrée :
| Ar maerdi. ||
| Bro | Normandi |
| Melestradurezh ||
| Stad | Frañs |
| Departamant | Orne |
| Arondisamant | Mortagne-au-Perche |
| Kanton | Mortagne-au-Perche |
| Kod kumun | 61160 |
| Kod post | 61400 |
| Maer Amzer gefridi | Lydia Bussy-Boiteux 2020-2026 |
| Etrekumuniezh | Communauté de communes du Pays de Mortagne au Perche |
| Poblañsouriezh ||
| Poblañs | 191 ann. (2022) |
| Stankter | 9 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 167 m — brasañ 261 m |
| Gorread | 20,24 km² |
| kemmañ |
Feings zo ur gumun e departamant Orne, e kanton Mortagne-au-Perche, en arondisamant Mortagne-au-Perche e rannvro Normandi.

## Douaroniezh

* 20,24 km2 eo gorread Feings.

## Istor
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Mortagne, e Distrig Mortagne hag e departamant Orne. Lakaet e voe en Arondisamant Mortagne pa voe krouet e 1800.

#### Brezel Gall-Prusian eus 1870

* Mervel a reas eizh gwaz eus ar gumun.

### XX$^{vet}$ kantved
#### Brezel-bed kentañ

* Mervel a reas 23 gwaz eus ar gumun abalamour d'ar brezel hervez monumant ar re varv, da lavaret eo 5,19% eus he foblañs e 1911.

#### Kemmoù arondisamant

* Lakaet e voe en Arondisamant Alençon e 1926 hag en arondisamant Mortagne en-dro e 1942 pa voe adkrouet.

#### Eil brezel-bed

* Mervel a reas daou zen eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur c'horporal eus ar gumun d'ar 5 a viz Gouhere 1956 abalamour d’e gloaziadennoù en un emgann noz e Tizi Ouzou.

## Monumantoù ha traoù heverk

* An iliz katolik.
* Ar chartouzi.
* Iliz katolik Saint Gervais et Saint Protais (savadur romanek adaozet er XVIIvet hag en XVIIIvet kantvedoù).
* Dismantroù chartouzi Valdieu Réno (XVIIIvet kantved]].
* Monumant ar re varv e leurgêr ar vourc’h, luc'hskeudenn.
* Plakennar re varv (1914-1918) en iliz katolik, luc'hskeudenn.

## Poblañs

* 191 a dud a zo o chom eno e 2022.

## Melestradurezh

* Ar maerdi.
* E 2014 e voe dilennet Lydia Bussy-Boiteux da vaerez. Addilennet e voe e 2020.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Cassini – EHESS
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
# Steuñv Marshall

Ar Steuñv Marshall (saozneg: Marshall Plan) eus e anv ofisiel leun European Recovery Program, ERP) a oa bet ur steunv stadunanat kroget e 1948 evit sikour da adsevel Europa ar C'hornôg goude an Eil Brezel-bed.
# Manifestadeg an 13 a viz Meurzh 2021 evit ar brezhoneg

Ur vanifestadeg a oa bet aozet d'an 13 a viz Meurzh 2021 e Kemper evit difenn ar brezhoneg. 5000 a dud (e-tro 1000 a vugale) a oa bet o tibunañ e Kemper da c'houlenn ma vefe lakaet da dalvezout ur Steuñv Marshall evit ar brezhoneg. An dud a oa bet bodet war ar blasenn Laenneg, dirak an ti-kêr, a-raok dibunañ e kêr.
Ar galv a oa bet aozet gant Diwan, Divyezh, Divaskell (Dihun), Kelennomp!, SNEF-FSU ha CFDT-FEP DIWAN.
Kalzig politikourien a oa deuet evel Isabelle Assih, maerez Kemper ; Nathalie Sarabezolles, prezidantez kuzul-departamant Penn-ar-Bed ; Loïg Chesnais-Girard, prezidant kuzul-rannvro Breizh ; Marc Le Fur, kannad LR en Aodoù-an-Arvor ; Ronan Dantec, senedour el Liger-Atlantel ; Christian Troadec, maer Karaez ha kuzulier rannvroel ; Paul Molac, kannad er Morbihan ha difenner ul lezenn evit ar yezhoù rannvroel kinniget gantañ dirak ar Vodadenn vroadel c'hall ; Sébastien Miossec, maer Rieg ; Didier Le Gac, kannad LREM e Penn-ar-Bed ; Yannick Kerlogot, kannad LREM en Aodoù-an-Arvor ; Nadège Havet, senedourez LREM e Penn-ar-Bed ; Graziella Melchior, kannadez LREM e Penn-ar-Bed ; Annaïg Le Meur, kannadez LREM e Penn-ar-Bed.
Daou strollad politikel o deus kemeret perzh ivez : Strollad Breizh hag UDB.

## Liammoù diavaez

* Galv manifestiñ Kelennomp!
* Filmig war Frañs3 Breizh

## Notennoù ha daveennoù

* ↑ (fr) Ouest-France, 13/03/2021